สวัสดีครับคุณ ผมอายุ25ปีมีอาการเลือดไหลออกจากรูทวารเวลาเข้าห้องน้ำ เป็นมา 2-3 วัน ไม่เจ็บรูทวารแต่มีอาการปวดท้องตาม ไม่เคยท้องผุ หรือ ถ่ายยาก อยากทราบว่าเสียงเป็นโรคอะไรครับ
สวัสดีค่ะ อาการถ่ายเป็นเลือดอาจเกิดได้จาก-ริดสีดวงทวาร-แผลฉีกขาดที่รูทวารหนัก-การอักเสบของทวารหนัก-ลำไส้อักเสบ-ถุงลำไส้อักเสบ-สำไส้ขาดเลือด-แผลในกระเพาะอาหาร-เนื้องอกในทางเดินอาหารโรคที่พบได้บ่อยที่สุดคือโรคริดสีดวงทวาร ซึ่งเป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น คนไข้อาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาโดยสาเหตุกระตุ้นของการเกิดริดสีดวงเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย ดังนั้นควรหลีกเลี่ยงปัจจัยดังกล่าวแนะนำว่าควรไปพบศัลยแพทย์ทั่วไปหรือศัลยแพทย์ด้านไส้ตรงและทวารหนัก เพื่อตรวจดูว่าเป็นภาวะริดสีดวงทวารหรือไม่ ถ้าใช่แล้วริดสีดวงตอนนี้มีความรุนแรงอยู่ระดับใด ควรรักษาด้วยวิธีใด หากมีเลือดออกมามาก ปวดท้องร่วมด้วย ควรรีบไปค่ะ